CELEX: 32014R0501
Language: et
Date: 2014-03-11 00:00:00
Title: Komisjoni delegeeritud määrus (EL) nr 501/2014, 11. märts 2014 , millega täiendatakse Euroopa Parlamendi ja nõukogu määrust (EL) nr 1308/2013, muutes komisjoni määrust (EÜ) nr 826/2008 eraladustamistoetust saavate põllumajandustoodetega seotud teatavate nõuete osas

16.5.2014   
            
            
               ET
            
            
               Euroopa Liidu Teataja
            
            
               L 145/14
            
         KOMISJONI DELEGEERITUD MÄÄRUS (EL) nr 501/2014,
   11. märts 2014,
   millega täiendatakse Euroopa Parlamendi ja nõukogu määrust (EL) nr 1308/2013, muutes komisjoni määrust (EÜ) nr 826/2008 eraladustamistoetust saavate põllumajandustoodetega seotud teatavate nõuete osas
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 19 lõiget 1 ja lõike 4 punkti a,
   ning arvestades järgmist:
   
               (1)
            
            
               Komisjoni määrusega (EÜ) nr 826/2008 (2) on kehtestatud ühiseeskirjad teatavatele põllumajandustoodetele eraladustusabi [Termin on muutunud. Uus termin on „eraladustamistoetus”] andmiseks. Eraladustamiseks toetuskõlblikud tooted on loetletud nõukogu määruse (EÜ) nr 1234/2007 (3) artiklites 28 ja 31.
            
         
               (2)
            
            
               Määrusega (EL) nr 1308/2013 on määrus (EÜ) nr 1234/2007 alates 1. jaanuarist 2014 kehtetuks tunnistatud ja asendatud. Määruse (EL) nr 1308/2013 II osa I jaotise I peatüki 3. jagu sisaldab eraladustamistoetust käsitlevaid sätteid.
            
         
               (3)
            
            
               Määruse (EL) nr 1308/2013 artiklis 17 on loetletud eraladustamiseks toetuskõlblikud tooted. Võrreldes määruse (EÜ) nr 1234/2007 artiklites 28 ja 31 loetletud toodetega, on määruse (EL) nr 1308/2013 artiklis 17 nimetatud lisaks kolm toodet, milleks on linakiud, kaitstud päritolunimetuse (KPN) või kaitstud geograafilise tähisega (KGT) juust ning lehmapiimast valmistatud lõssipulber.
            
         
               (4)
            
            
               Vastavalt määruse (EL) nr 1308/2013 artiklile 17 võib eraladustamistoetust anda juhul, kui asjaomased tooted vastavad nimetatud määruse II osa I jaotise I peatüki 3. jaos sätestatud tingimustele ning komisjoni vastu võetud täiendavatele nõuetele, mis on seotud kvaliteedi ja tooteomadustega.
            
         
               (5)
            
            
               Võile määruse (EL) nr 1308/2013 artikli 17 punktis e sätestatud toetuskõlblikkuse tingimused on võrreldes määruses (EÜ) nr 1234/2007 sätestatud tingimustega muutunud.
            
         
               (6)
            
            
               Määruse (EÜ) nr 1234/2007 artiklite 28 ja 31 kohaselt eraladustamiseks toetuskõlblike toodete puhul on kvaliteeti ja tooteomadusi käsitlevad sätted ning toetuskõlblikkuse kriteeriumid määruses (EÜ) nr 826/2008 juba olemas.
            
         
               (7)
            
            
               On asjakohane võtta vastu kvaliteedinõuded ja toetuskõlblikkuse kriteeriumid linakiu, lõssipulbri ning kaitstud päritolunimetuse või kaitstud geograafilise tähisega juustu koguste kohta, kohandada neid nõudeid ja kriteeriume või puhul ning lisada need määrusesse (EÜ) nr 826/2008.
            
         
               (8)
            
            
               Määruse (EL) nr 1308/2013 artiklis 18 on sätestatud kriteeriumid, mida komisjon peaks eraladustamistoetuse andmise otsuses arvesse võtma. Need kriteeriumid hõlmavad asjaomaste toodete registreeritud keskmisi liidu turuhindu ning võrdluskünniseid ja tootmiskulusid, samuti vajadust reageerida õigel ajal eriti keerulisele turuolukorrale või sektori majandusarengule, mis avaldab märkimisväärset negatiivset mõju kasumimarginaalidele.
            
         
               (9)
            
            
               Määruse (EÜ) nr 826/2008 artiklites 3 ja 5 on sätestatud, et otsuse anda eraladustamistoetust valge suhkru ning samamoodi veiseliha jaoks võib teha liidu registreeritud keskmiste hindade alusel. Kõnealustes artiklites on lähtutud määrusest (EÜ) nr 1234/2007, mis on nüüdseks määrusega (EL) nr 1308/2013 kehtetuks tunnistatud ja asendatud. Seepärast on asjakohane määruse (EÜ) nr 826/2008 artiklid 3 ja 5 välja jätta.
            
         
               (10)
            
            
               Lepingulise ladustusaja jooksul ladustatav kogus peaks olema võrdne lepingus ette nähtud kogusega. Määruse (EÜ) nr 826/2008 artiklite 15, 18 ja 34 kohaldamisel on teatavate eraladustamiseks toetuskõlblike toodete puhul siiski lubatud ladustatava koguse teatav kõikumine. Toodete omadusi arvesse võttes tuleks sellise kõikuvuse määr kindlaks määrata ka suurtes kottides ladustatava lõssipulbri suhtes ja pika linakiu puhul.
            
         
               (11)
            
            
               Mis puudutab linakiu suhtes kehtestatavaid kvaliteediomadusi, siis pikka linakiudu peetakse kvaliteettooteks, mis peaks olema eraladustamiseks toetuskõlblik.
            
         
               (12)
            
            
               Kuna või tootmine ei pea enam toimuma tunnustatud ettevõttes, ei ole enam kohaldatavad määruse (EÜ) nr 826/2008 II lisas sätestatud nõuded sertifikaadi kohta, mis tõendab vastavust konkreetsetele päritolunõuetele juhul, kui võid ladustatakse muus kui tootjaliikmesriigis. Tuleks sätestada uued lihtsustatud eeskirjad tõendite kohta, mis kinnitavad, et ladustatud või vastab määruse (EL) nr 1308/2013 artikli 9 ja artikli 17 punkti e nõuetele. Samu eeskirju tuleks kohaldada ka lõssipulbri suhtes.
            
         
               (13)
            
            
               Seepärast tuleks määrust (EÜ) nr 826/2008 vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 826/2008 muudetakse järgmiselt.
   
               1)
            
            
               Artikli 2 lõige 2 asendatakse järgmisega:
               „2.   Või ja lõssipulber peavad vastama täiendavatele nõuetele, mis on sätestatud käesoleva määruse II lisas.”
            
         
               2)
            
            
               Artiklid 3 ja 5 jäetakse välja.
            
         
               3)
            
            
               Artikli 7 lõige 3 asendatakse järgmisega:
               „3.   Eraladustamistoetuse pakkumised ja taotlused või, lõssipulbri ning juustu kohta kehtivad toodete suhtes, mis on täielikult ladustatud, kui pakkumismenetluse avamist käsitlevas määruses või toetussumma eelnevalt kindlaks määramist käsitlevas määruses ei ole sätestatud teisiti.”
            
         
               4)
            
            
               Artikli 15 lõike 1 punkt b asendatakse järgmisega:
               
                           „b)
                        
                        
                           paigutada lattu ja hoida lepinguosalise omal vastutusel käesoleva määruse artikli 19 tähenduses ja käesoleva määruse artikli 22 lõike 1 punktis a osutatud tingimustel lepingulisel ladustusajal laos vähemalt 99 %, lihatoodete puhul vastavalt 90 %, oliiviõli puhul 98 %, juustu puhul 95 %, suurtes kottides ladustatava lõssipulbri puhul 97 % ja linakiu puhul 97 % lepingulisest kogusest;”.
                        
                     
         
               5)
            
            
               Artikli 18 lõike 1 punkt b asendatakse järgmisega:
               
                           „b)
                        
                        
                           paigutada lattu ja hoida lepinguosalise omal vastutusel käesoleva määruse artikli 19 tähenduses ja käesoleva määruse artikli 22 lõike 1 punktis a osutatud tingimustel lepingulisel ladustusajal laos vähemalt 99 %, lihatoodete puhul vastavalt 90 %, oliiviõli puhul 98 %, juustu puhul 95 %, suurtes kottides ladustatava lõssipulbri puhul 97 % ja linakiu puhul 97 % lepingulisest kogusest;”.
                        
                     
         
               6)
            
            
               Artikli 34 lõikesse 1 lisatakse järgmised lõigud:
               „Suurtes kottides ladustatava lõssipulbri puhul makstakse toetust tegelikult ladustatava koguse eest, kui see moodustab vähemalt 97 % lepingulisest kogusest.
               Linakiu puhul makstakse toetust tegelikult ladustatava koguse eest, kui see moodustab vähemalt 97 % lepingulisest kogusest.”
            
         
               7)
            
            
               I lisa muudetakse vastavalt käesoleva määruse I lisale.
            
         
               8)
            
            
               II lisa asendatakse käesoleva määruse II lisaga.
            
         Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. märts 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 826/2008, 20. august 2008, millega kehtestatakse ühiseeskirjad teatavatele põllumajandustoodetele eraladustusabi andmiseks (ELT L 223, 21.8.2008, lk 3).
   
      (3)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
   
      I LISA
      Määruse (EÜ) nr 826/2008 I lisa muudetakse järgmiselt.
      
                  1.
               
               
                  II ja III osa asendatakse järgmisega:
                  „II.   Kaitstud päritolunimetusega/kaitstud geograafilise tähisega juust
                  
                  Eraladustamistoetust antakse ainult sellise kaitstud päritolunimetuse (KPN) või kaitstud geograafilise tähisega (KGT) juustu puhul, mille miinimumvanus ladustuslepingu alguspäeval vastab Euroopa Parlamendi ja nõukogu määruse (EL) nr 1151/2012 (1) artiklis 7 osutatud ja seda juustu hõlmavas tootespetsifikaadis sätestatud laagerdumisajale, kuna kõnealust juustu turustatakse pärast lepingujärgset ladustamist, nii et selle miinimumvanus suureneb tootespetsifikaadis ette nähtud laagerdumisaega ületava laagerdumisaja võrra, mis omakorda aitab juustu väärtust suurendada.
                  Kui laagerdumisaega ei ole määruse (EL) nr 1151/2012 artiklis 7 osutatud tootespetsifikaadis sätestatud, peaks juustul ladustuslepingu alguspäeval olema miinimumvanus, mis vastab juustu väärtust suurendavale laagerdumisajale.
                  Lisaks peab juust vastama järgmistele nõuetele:
                  
                              a)
                           
                           
                              iga juustupartii mass on vähemalt üks tonn;
                           
                        
                              b)
                           
                           
                              juustud kannavad tootjaettevõtte kustumatut märgist (mis võib olla kodeeritud) ja valmistamiskuupäeva;
                           
                        
                              c)
                           
                           
                              juustudele on kantud lattu saabumise kuupäev;
                           
                        
                              d)
                           
                           
                              juuste ladustatakse tervetena liikmesriigis, kus need on toodetud ja kus need vastavad määruse (EL) nr 1151/2012 kohase kaitstud päritolunimetuse või kaitstud geograafilise tähise kandmise tingimustele, ning
                           
                        
                              e)
                           
                           
                              juustud ei ole hõlmatud varasemate ladustuslepingutega.
                           
                        Liikmesriigid võivad sätestada, et kui lao juhataja kohustub pidama registrit, millesse lattu saabumise päeval kantakse teises lõigus punktis b osutatud andmed, ei tule lattu saabumise kuupäeva juustule märkida.
                  III.   Või
                  
                  Eraladustamistoetust antakse ainult sellise või puhul,
                  
                              a)
                           
                           
                              mis on valmistatud otse ja üksnes lehmapiimast saadud koorest ning mille piimarasvasisaldus on vähemalt 80 % massist, rasvata piimakuivaine sisaldus kõige rohkem 2 % massist ja veesisaldus kõige rohkem 16 % massist;
                           
                        
                              b)
                           
                           
                              mis on valmistatud taotlusele või pakkumise esitamisele eelnenud 60 päeva jooksul ning
                           
                        
                              c)
                           
                           
                              mille puhul toetustaotluse või pakkumise esitamiseks vajalik miinimumkogus on 10 tonni.
                           
                        Või pakendil peab olema vähemalt järgmine teave, mis võib vajaduse korral olla kodeeritud:
                  
                              a)
                           
                           
                              number tootjaettevõtte ja -liikmesriigi kindlakstegemiseks;
                           
                        
                              b)
                           
                           
                              valmistamiskuupäev;
                           
                        
                              c)
                           
                           
                              lattu saabumise kuupäev;
                           
                        
                              d)
                           
                           
                              tootepartii number;
                           
                        
                              e)
                           
                           
                              netomass.
                           
                        Liikmesriigid võivad sätestada, et kui lao juhataja kohustub pidama registrit, millesse lattu saabumise päeval kantakse teises lõigus osutatud andmed, ei tule lattu saabumise kuupäeva pakendile märkida.
                  
                     (1)  Euroopa Parlamendi ja nõukogu määrus (EL) nr 1151/2012, 21. november 2012, põllumajandustoodete ja toidu kvaliteedikavade kohta (ELT L 343, 14.12.2012, lk 1).”"
						
               
            
                  2.
               
               
                  Lisatakse V ja VI osa:
                  „V.   Lõssipulber
                  
                  Eraladustamistoetust antakse ainult sellise lehmapiimast valmistatud lõssipulbri puhul,
                  
                              a)
                           
                           
                              mis sisaldab kuni 1,5 % rasva ja 5 % vett ning mille rasvata kuivaine proteiinisisaldus on vähemalt 34 %;
                           
                        
                              b)
                           
                           
                              mis on valmistatud taotlusele või pakkumise esitamisele eelnenud 60 päeva jooksul;
                           
                        
                              c)
                           
                           
                              mida ladustatakse 25-kilose netokaaluga kottides või suurtes kuni 1 500-kilostes kottides, millel on vähemalt järgmine teave, mis võib vajaduse korral olla kodeeritud:
                              
                                          i)
                                       
                                       
                                          number tootjaettevõtte ja -liikmesriigi kindlakstegemiseks;
                                       
                                    
                                          ii)
                                       
                                       
                                          valmistamiskuupäev;
                                       
                                    
                                          iii)
                                       
                                       
                                          lattu saabumise kuupäev;
                                       
                                    
                                          iv)
                                       
                                       
                                          tootepartii number;
                                       
                                    
                                          v)
                                       
                                       
                                          netomass, ning
                                       
                                    
                        
                              d)
                           
                           
                              mille puhul toetustaotluse või pakkumise esitamiseks vajalik miinimumkogus on 10 tonni.
                           
                        Liikmesriigid võivad sätestada, et kui lao juhataja kohustub pidama registrit, millesse lattu saabumise päeval kantakse esimeses lõigus osutatud andmed, ei tule lattu saabumise kuupäeva pakendile märkida.
                  VI.   Pikk linakiud
                  
                  Eraladustamistoetust antakse ainult pika linakiu puhul, mis on saadud kiu ja varre puitunud osade täieliku eraldamise tulemusel ja on pärast ropsimist keskmiselt vähemalt 50 cm pikk ning on seatud paralleelsete ribadena kimpudesse, kihtidesse või lintidesse ja mille puhul toetustaotluse või pakkumise esitamiseks vajalik miinimumkogus on 2 000 kg.
                  Pikka linakiudu ladustatakse rullidena, millele võib vajaduse korral olla kodeerituna märgitud
                  
                              a)
                           
                           
                              number tootjaettevõtte ja -liikmesriigi kindlakstegemiseks;
                           
                        
                              b)
                           
                           
                              lattu saabumise kuupäev;
                           
                        
                              c)
                           
                           
                              netomass.”
                           
                        
            
   
      II LISA
      
         
            „II LISA
            Või peab olema valmistatud otse ja üksnes liidus toodetud lehmapiimast saadud koorest. Lõssipulber peab olema valmistatud liidus toodetud lehmapiimast.
            Vastavust esimesele lõigule võib kinnitada kas tõendiga, et või või lõssipulber on toodetud komisjoni määruse (EL) nr 1272/2009 (1) IV lisa III osa punkti 1 alapunktide a, b ja c kohaselt heaks kiidetud ettevõttes, mille puhul kontrollitakse esimeses lõigus osutatud nõuete täitmist, või muu asjakohase tõendiga.”
         
      
      
         (1)  Komisjoni määrus (EL) nr 1272/2009, 11. detsember 2009, millega kehtestatakse nõukogu määruse (EÜ) nr 1234/2007 ühised üksikasjalikud rakenduseeskirjad seoses põllumajandustoodete kokkuostu ja müügiga riikliku sekkumise puhul (ELT L 349, 29.12.2009, lk 1).